ועדת הכספים, כנסת 20, פרוטוקול מספר 358, 2016-06-01 10:20

משה גפני: אני מחדש את ישיבת הוועדה.

משה גפני: אנחנו בסעיף האחרון בסדר היום: אישור מוסדות ציבור לעניין סעיף 46 לפקודת מס הכנסה (רשימה שסימנה 9-446-16).

משה גפני: ארז אורעד, מנהל תחום מוסדות ציבור ומלכ"רים במשרד האוצר, בבקשה.

משה גפני: האם יש בעיות?

משה גפני: האם הכול בסדר?

משה גפני: בבקשה.

<ארז אורעד: אני מתכבד להביא בפניכם את הרשימה שמספרה 9-446-16.

<ארז אורעד: הרשימה הזאת נבדקה על-ידי מפקחי המחלקה למוסדות ציבור ומלכ"רים.

<ארז אורעד: כל המוסדות שמופיעים ברשימה נמצאו ראויים לקבל את ההטבה לפי סעיף 46 לפקודת מס הכנסה.

<ארז אורעד: אני מבקש לציין שקיימת פה עמותה אחת שקיבלה אישור שפג תוקפו בחודש שעבר.

<ארז אורעד: אישרו ל-3 חודשים.

<ארז אורעד: לעמותה הזאת קוראים "תנועת הערבות לאיחוד העם".

<ארז אורעד: כזכור לכם, בדיון שהיה ב-16 בפברואר, אם אני לא טועה, חברת הכנסת אורלי לוי אבוקסיס טענה שיש חשד שהם כת.

<ארז אורעד: חיכינו לחוק לכתות.

<ארז אורעד: לפני כן עלו טענות כלפי העמותה מצד חבר הכנסת מיקי רוזנטל – שהוריד את הטענות האלה – לחשד לחקירה פלילית.

<ארז אורעד: בדקנו ולא מצאנו שום חקירה פלילית.

<ארז אורעד: הבאנו אותה לכאן ואז חברת הכנסת אורלי לוי אבוקסיס טענה שיש להם סימנים של כת ואמרה שהיא מבקשת להמתין עד שהיא מסיימת עם הגדרת כת בחוק.

<ארז אורעד: כל עוד שאין הגדרה של כת בחוק, ידינו כבולות ולכן העמותה הזאת מועלית עוד פעם לדיון באישור ועדת הכספים ואני מקווה שתאושר.

משה גפני: אתם מציעים לאשר להם בעקבות ההערה של חברת הכנסת אורלי לוי?

משה גפני: אתם מבקשים לאשר אותה קבוע או לפרק זמן מוגדר?

<ארז אורעד: קודם כל, אין אישור קבוע, זה לפרק זמן מוגבל.

<ארז אורעד: כל העמותות פה - - -

משה גפני: אני מתכוון האם בהגבלה נוספת בגלל ההערה.

<ארז אורעד: שום מגבלה.

<ארז אורעד: אנחנו מבקשים לאשר אותה ככל העמותות האחרות לפרק זמן של עד 3 שנים, כפי שכל העמותות מובאות לאישור.

<ארז אורעד: אני מבקש עוד פעם לציין כי כל עוד אין חקיקה בעניין כתות ידינו כבולות.

משה גפני: הבנתי את זה.

<שגית אפיק: אנחנו יכולים לבקש ממך לעקוב ולבחון את העמותה בעוד תקופה?

משה גפני: בדיוק.

משה גפני: זה מה שרציתי להגיד.

משה גפני: אני מבקש - - -

<ארז אורעד: באפשרות ועדת הכספים להאריך את האישור לשנה, זה מקובל, על מנת שנבחן בדיוק את הפעילות כפי שאנחנו עושים בעמותות אחרות שהן עמותות בעייתיות.

משה גפני: יכול להיות שאין בעיה.

משה גפני: אבל מכיוון שבהתחלה הייתה הערה של חבר הכנסת מיקי רוזנטל שהתברר שזה בסדר ואין משהו כזה.

משה גפני: אחרי זה גם אורלי לוי.

משה גפני: פעמיים שני חברי ועדה, שני חברי כנסת שהעירו על זה – אנחנו מבקשים שהאישור יהיה לשנה.

משה גפני: תבדוק – אם יהיו בעיות, אז תבטל.

משה גפני: אם לא יהיו בעיות – אנחנו נמשיך את האישור.

משה גפני: בסדר?

<ארז אורעד: מקובל.

משה גפני: בנימין למקין, בבקשה.

<בנימין למקין: לכל הרשימה יש אישורים - - -

משה גפני: אוקיי.

משה גפני: אישור מוסדות ציבור לעניין סעיף 46.

משה גפני: הרשימה כפי שהקריא ארז אורעד, מספר: 9-446-16 עם ההגבלה של שנה לגבי העמותה שהיו עליה השגות של חברת הכנסת אורלי לוי וקודם לכן של מיקי רוזנטל.

משה גפני: אנחנו מבקשים שתעקוב.

<בנימין למקין: - - - לוודא את השם שלה.

<ארז אורעד: כן.

<ארז אורעד: "תנועת הערבות לאיחוד העם".

<שגית אפיק: מספר 47.

משה גפני: אין צורך.

<ארז אורעד: מספר 47 ברשימה.

משה גפני: אין צורך.

משה גפני: מי בעד אישור הרשימה ירים את ידו.

משה גפני: מי נגד?

משה גפני: אין.

משה גפני: מי נמנע?

משה גפני: אין

משה גפני: בעד אישור רשימה שסימנה 9-446-16 – פה אחד

משה גפני: הרשימה אושרה פה אחד עם המגבלה שאמרנו כאן.

משה גפני: אני מודה לכם על העבודה שאתם עושים.

משה גפני: תודה רבה.

משה גפני: הישיבה נעולה.